Han ble født i Kristiania (dagens Oslo) og fullførte sin utdannelse på Statens arkitektkurs i 1946. I 1947 vant han konkurransen om sentralsykehuset i Arendal sammen med Birger Lambertz-Nilssen. Etterhvert startet de arkitektkontoret som ble en betydelig kraft i norsk arkitektur med prosjekter som Sjøfartsmuseet på Bygdøy, Sandefjord rådhus, Telemark Sentralsykehus, Institutt for samfunnsforskning og en rekke helseinstitusjoner rundt i landet.